57. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Φ.141.3/87018 της 12/26  Νοεμ.1976 (ΦΕΚ Β΄1409) Περί βαθμολογήσεως της επιδόσεως εξεταζομένων φοιτητών της Ανωτάτης βιομηχανικής Σχολής Πειραιώς. Έχοντες υπ’ όψει: 1)Τας διατάξεις της παρ.5 της υπ’ αριθ.107/1962 πράξεως του Υπουργικού Συμβουλίου κυρωθείσης δια του άρθρου 1 του Ν.Δ.4263/1962, και 2)Την πρότασιν της Συνελεύσεως των Καθηγητών της Ανωτάτης Βιομηχανικής Σχολής Πειραιώς, αποφασίζομεν: Η επίδοσις των προσερχομένων εις εξετάσεις φοιτητών της Ανωτάτης Βιομηχανικής Σχολής Πειραιώς εκτιμάται δια βαθμολογικής κλίμακος 0 –10 και δια των ακολούθων βαθμών δηλουμένων δια των έναντι αυτών αριθμών: Άριστα 8,50 έως 10 Λίαν καλώς 6,50   » 8,49 Καλώς 5        » 6,49 Μετρίως 3        » 4,99 Κακώς 0        » 2,99 Η παρούσα δημοσιευθήτω δια της Εφημερίδος της Κυβερνήσεως. 